Ḥmad Bukus

Ḥmad Bukus iga amsnils amaziɣ d ususyulug amɣribi, ig daɣ anbdad n Usinag Agldan n Tussna Tamaziɣt zɣ Nuwanbir, 2003. Ilul ɣ Mirɣt ɣ Laxṣaṣ ɣ tama n tmdint n Tznit ɣ 15 kṭubṛ n 1946.BNF 12186667 Iskr tamlmadt nns tamzwarut ɣ tsga ad nit ɣ Ugadir. Injm i undid n wakal lli yutn Agadir ɣ 1960.

Immatti ilmma s Tarudant, fadd s Mṛṛakc, ismd gisnt tiɣri ɣ tinml tanammast d tinml tasmuttagt. Izdɣ ilmma ɣ Ṛṛbaṭ, ikcm s tsdawit n Muḥammad V afad ad iɣr taskla, amzruy d usgmi. Lliɣ yuwi adiblum nns, ikcm ad issaqqra ɣ uslmd anammas, ikk gis mnnaw isggʷasn s ufris n uslmad n Tfṛansist. Ɣ 1967, ɣ Ṛṛbaṭ nit sul, idra d kra n imɣnasn imaziɣn izaykutn, ɣ iga Brahim Axyyaḍ d igllin n Ɛli Azayku, srsn tirsal n tnsmunt tamɣribit tamzwarut nna iẓlin ɣar s tdlsa tamaziɣt, gin as ism "L'association marocaine de recherche et d'échange culturels" (s uzgzl: AMREC).

Ḍaṛat n kkuẓ isggʷasn nna izzri ɣ Bariz ɣ ussujd n tusrist nns ddaw ubayr n ,"Etude socio-linguistique de la prose soussie / Ahmed Boukous ; présentée sous la direction de G. Tillion" yaɣul Bukus iga amsswil s tmaziɣt amzwaru ad imzɣ f tusrist nns f tutlayt nns taymmat. Ayann a f as tettufka trsut n uslmad ɣ Tɣiwant n Tskla d Tmassanin ɣ Tsdawit n Ṛṛbaṭ ɣ 1974, ɣ tsga n uslmd n tutlayt tamaziɣt ɣ Usinag Anaflla n Tṛkyulujt d Wayda.

Ɣ tsga n ayad akkʷ, issujad i yat tḍukṭuṛat n uwank ɣ tsnlist, imzɣ fllas ɣ Tsdawit n Bariz VIII ɣ 1987 ddaw ubayr n ."Phonotactique et domaines prosodiques en berbère (parler tachelhit d’Agadir, Maroc) / Ahmed Boukous ; sous la direction de Jean Claude Chevalier" Ɣ 2002, Idra ɣ usrus n trsal n Usinag Agldan n Tussna Tamaziɣt. Ḍaṛat n twada n Cafiq, yaɣul iga anbdad, isul ɣ trsut ann ar ass ad.

Mqqar ttuskarn kigan n irzzutn d tusrisin n imḥḍaṛn f tmaziɣt ddaw ubayar n Bukus ɣ tudrt nns tazzulant iɣzzifn, issufɣ d mnnaw yidlisn nna yaɣuln gan tisaɣulin ɣ yigr n tsnlist ɣ Lmɣrib.

 Tiwuriwin nns 












 Isɣwan n bṛṛa
  Site officiel de l'Institut royal de la culture amazighe

 Tannayin 

 Tisaɣulin 

Taggayt:Imsnilsn